Source: http://kirkkonummi.cloudnc.fi/fi-FI/Toimielimet/Kunnanvaltuusto/Kokous_1962017/Kirkkonummen_keskeisen_taajamavyohykkeen(76)
Timestamp: 2019-08-20 19:35:11+00:00
Document Index: 3348752

Matched Legal Cases: ['§ 14', '§ 33', 'kko ', 'kko ', 'kko ', 'kko ', 'kko ', 'kko ', 'kko ']

Kirkkonummen keskeisen taajamavyöhykkeen liikennejärjestelmäsuunnitelma | Kirkkonummi
Kirkkonummen keskeisen taajamavyöhykkeen liikennejärjestelmäsuunnitelma
KIRDno-2017-51
Kirkkonummen keskeisen taajamavyöhykkeen liikennejärjestelmäsuunnitelma (kv)
956/08.00.01/2015
Yhdyskuntatekniikan lautakunta 16.02.2017 § 14
Kirkkonummen keskeiselle taajamavyöhykkeelle on laadittu liikennejärjestelmäsuunnitelma. Suunnitelma on laadittu käynnissä olevien osayleiskaavojen tueksi. Tarkasteltu alue ulottuu Luomasta Kantvikiin.
Liikennejärjestelmäsuunnitelman tavoitteena on yhteensovittaa kunnan eri liikkumismuotojen ja maankäytön kehittymisen lähtökohdat ja tavoitteen siten, että Kirkkonummella varmistetaaan jatkossa toimiva, turvallinen ja kustannustehokas liikennejärjestelmä. Liikennejärjestelmäsuunnitelmanssa esitetään, millainen on Kirkkonummen keskeisen taajamavyöhykkeen liikenneverkoston tavoitetila vuodelle 2040 sekä minkälaisia toimenpiteitä tavoitetila edellyttää.
Kirkkonummen keskeisen taajamavyöhykkeen liikennejärjestelmäsuunnitelmassa 2040 erityisiä tavoitteita ovat uuden ja tehostuvan maankäytön myötä lisääntyvien liikenneongelmien ratkaiseminen kestävällä tavalla, liikenneverkon toimivuuden varmentaminen, joukkoliikenneyhteyksien parantaminen sekä toimenpiteiden suunnittelu ajoneuvoliikenteen olemassa oleviin ongelmakohtiin ja kasvun aiheuttaman ruuhkaisuuden välttäminen.
Kirkkonummen suhteellisen alhainen työpaikkaomavaraisuus ja lähes täysin pääkaupunkiseudulle ohjautuva työmatkaliikenne aiheuttaa yksisuuntaista ruuhkaa pääkaupunkiseudun suuntaan kulkevilla väylillä. Tämä asettaa haasteita sekä tieverkolle että joukkoliikennejärjestelmälle. Joukkoliikenteellä tehtyjen matkojen määrä on kasvanut Kirkkonummella viime vuosina aikana huomattavasti, samoin joukkoliikenteen osuus tehdystä matkoista.
Liikennejärjestelmäsuunnitelmassa on tutkittu ennustetilannetta vuonna 2040 eri skenaarioilla. Tehtyjen liikenne-ennusteiden perusteella on arvioitu Kirkkonummen tie- ja katuverkon tulevaa kuormittumista, liittymien parannustarpeita ja väylien lisäkaistojen tarpeita, jos ajoneuvoliikenne jatkaa kasvamista ennusteiden mukaisesti. Esitettyjen kehityslinjausten ja tarkempien toimenpiteiden avulla on suunnitelmassa kuitenkin pyritty kehittämään Kirkkonummen liikennejärjestelmää siten, että se edistää kestävää liikkumista ja siten vähentää suurien tie- ja katuinvestointien tarvetta. Tiivistyvän maankäytön ansiosta Kirkkonummella on hyvät edellytykset kehittää liikennejärjestelmäänsä henkilöliikenteessä kestävän liikkumisen periaatteiden mukaisesti.
- Keskeisen taajamavyöhykkeen liikennejärjestelmäsuunnitelma, Liite yt 2 / 16.2.2017
Yhdyskuntatekninen lautakunta merkitsee suunnitelman tiedoksi.
Liikennesuunnitteluinsinööri Ilmari Viljanen esitteli suunnitelman lautakunnalle.
Keskustelun jälkeen puheenjohtajan ehdotuksesta asia päätettiin palauttaa uudelleen valmisteluun yksimielisesti.
Yhdyskuntatekniikan lautakunta 11.05.2017 § 33
Kirkkonummen keskeisen taajamavyöhykkeen liikennejärjestelmäsuunnitelmaan 2040 on tehty tarkennuksia ja muutoksia lautakunnan evästysten mukaisesti.
Liikennejärjestelmäsuunnitelmassa esitellään vahvistettu joukkoliikennekäytävä. Evästyksen mukaisesti suunnitelmaan on lisätty tarkennus siitä että joukkoliikennekäytävän tiheän vuorovälin tarjonnan lisäksi on mahdollista liikennöidä suoria, moottoritietä pitkin kulkevat ruuhka-aikojen pikalinjoja jotka täydentävät muuta tarjontaa. Liikennejärjestelmäsuunnitelma ei ota kantaa tämän tarkemmin bussilinjojen liikennöintiin. Linjojen tarkempi suunnittelu tehdään linjastosuunnitelman yhteydessä HSL:n toimesta.
Liikennejärjestelmäsuunnitelman kevyen liikenteen kartta ja edistämistoimenpidetaulukko on päivitetty. Kevyen liikenteen kehittämisen toimenpiteet käsitellään suunnitelmassa liikennejärjestelmätasolla. Kävelyn ja pyöräilyn kehittämissuunnitelmaan on koottu yksityiskohtaisempi toimenpideohjelma.
Lautakunnan kokoukseen on kutsuttu hanketta esittelemään Tommi Eskelinen Sito Oy:stä.
- Keskeisen taajamavyöhykkeen liikennejärjestelmäsuunnitelma, Liite Yt 1 / 11.5.2017
Yhdyskuntatekninen lautakunta merkitsee suunnitelman tiedoksi ja toimittaa sen edelleen kunnanhallitukselle.
Sito Oy:n Tommi Eskelinen esitteli hankkeen lautakunnalle. Käydyn keskustelun aikana, jäsen Maija Lounamaa ehdotti evästykseksi, että pikalinjatarkastelu tutkitaan jatkosuunnittelussa ja ei mitätöidä pikalinjan tuomaa ajansäästöhyötyä. Evästystä kannatettiin yksimielisesti.
Jäsen Maija Lounamaa ehdotti lisäevästykseksi, että Kantvikin uuden katuyhteyden kantatie 51:lle tärkeysjärjestystä (nyt 12) tulee muuttaa korkeammaksi eli sitä pitää aikaistaa. Evästystä kannatettiin yksimielisesti.
Yhdyskuntatekniikan lautakunta päätti päätösehdotuksen mukaan seuraavilla evästyksillä:
- pikalinjatarkastelu tutkitaan jatkosuunnittelussa ja ei mitätöidä pikalinjan tuomaa ajansäästöhyötyä
- Kantvikin uuden katuyhteyden kantatie 51:lle tärkeysjärjestystä (nyt 12) tulee muuttaa korkeammaksi eli sitä pitää aikaistaa.
1. se merkitsee suunnitelman tiedoksi ja toimittaa sen edelleen kunnanvaltuustolle tiedoksi. Konsultti esittelee suunnitelman kunnanvaltuuston kokouksessa 19.6.2017.
2. tämän pykälän osalta pöytäkirja tarkistetaan kokouksessa.
Matti Kaurila teki seuraavan muutosehdotuksen: Kantvikin uuden katuyhteyden kantatielle 51tärkeysjärjestystä (nyt 12) tulee muuttaa korkeammaksi eli sitä pitää aikaistaa. Ehdotus hyväksyttiin yksimielisesti.
Reijo Munther teki seuraavan muutosehdotuksen: valmisteluun tulee sisällyttää varustautuminen sähköisen liityntäliikenteen järjestelyihin (latausasemat) koskien metron liityntäliikennettä. Ehdotus hyväksyttiin yksimielisesti.
Timo Haapaniemi teki seuraavan muutosehdotuksen: Suunnitelman tieverkon kohta 3 ja 4 kehä III ja Masalan sekä Majvikin eritasoliittymä ovat oikeita ja tärkeitä hankkeita. Sen sijaan Majvikista etelään Kartanonrantaan osoitettu sivutietarve katuna (sininen viiva) on tarpeeton ja kallis ratkaisu, joka on poistettava suunnitelmasta. Resurssit on keskitettävä ko. eritasoliittymien saamiseen mahdollisimman nopeasti. Ne ovat jo nyt tarppeellisia ja niiden tarve kasvaa Majvikin ja Suvimäen asemakaavan edetessä.
Ehdotuksen mukaisesti seuraavilla muutoksilla: Kantvikin uuden katuyhteyden kantatielle 51tärkeysjärjestystä (nyt 12) tulee muuttaa korkeammaksi eli sitä pitää aikaistaa. Valmisteluun tulee sisällyttää varustautuminen sähköisen liityntäliikenteen järjestelyihin (latausasemat) koskien metron liityntäliikennettä. Suunnitelman tieverkon kohta 3 ja 4 kehä III ja Masalan sekä Majvikin eritasoliittymä ovat oikeita ja tärkeitä hankkeita. Sen sijaan Majvikista etelään Kartanonrantaan osoitettu sivutietarve katuna (sininen viiva) on tarpeeton ja kallis ratkaisu, joka on poistettava suunnitelmasta. Resurssit on keskitettävä ko. eritasoliittymien saamiseen mahdollisimman nopeasti. Ne ovat jo nyt tarppeellisia ja niiden tarve kasvaa Majvikin ja Suvimäen asemakaavan edetessä.
Kunnanhallitus ehdottaa kunnanvaltuustolle, että valtuusto merkitsee Kirkkonummen keskeisen taajamavyöhykkeen liikennejärjestelmän tiedoksi.
Sito Oy:n konsultit Laura Poskiparta ja Tero Rahkonen olivat paikalla tämän pykälän käsittelyn ajan.
Valtuutettu Matti Kaurila teki seuraavan muutosehdotuksen: Poistetaan sivu 36, toiseksi viimeinen kappaleen ensimmäinen lause "Ensisijaisena pyöräileverkon kehittämistoimenpiteenä tulisi nostaa nykyisten pääreittien tasoa."
Matti Kaurilan muutosehdotusta kannatettiin.
Valtuutettu Outi Saloranta-Eriksson teki seuraavan muutosehdotuksen: Yhdyskuntatekniikan lautakunnan yksimielisen päätöksen mukaisesti liikennejärjestelmäsuunnitelmaan piti Kantvikin uuden katuyhteyden kantatie 51:lle tärkeysjärjestystä (nyt 12) muuttaa korkeammaksi eli sitä pitää aikaistaa. Näin ei kuitenkaan liitteessä ole tehty. Esitän, että suunnitelma päivitetään tältä osin.
Outi Saloranta-Erikssonin muutosehdotus hyväksyttiin yksimielisesti.
Valtuutettu Erkki Majanen teki seuraavan muutosehdotuksen: s.41 Haapionrinteen ja Prikinrannan uusien pientaloalueiden tieyhteys suoraan Upinniementielle.
Erkki Majasen muutosehdotuta kannatettiin.
Puheenjohtaja julisti keskustelun päättyneeksi ja totesi, että on tehty kaksi muutosehdotusta.
Valtuutettu Matti Kaurilan muutosehdotusta ei hyväksytty yksimielisesti joten siitä on äänestettävä.
Puheenjohtaja ehdotti, että kunnanvaltuusto äänestää valtuutettu Matti Kaurilan muutosehdotuksesta siten, että ne, jotka ovat pohjaehdotuksen hyväksymisen kannalla äänestävät JAA ja ne jotka ovat muutosehdotuksen kannalla äänestävät EI. Jos JAA saa enemmän ääniä, kunnanvaltuusto on hyväksynyt pohjaehdotuksen, jos EI saa enemmän ääniä kunnanvaltuusto on hyväksynyt Matti Kaurilan muutosehdotuksen.
Äänestyksessä annettiin 19 JAA ääntä ja 32 EI ääntä.
Matti Kaurilan muutosehdotus sai enemmän ääniä.
Valtuutettu Erkki Majasen muutosehdotusta ei hyväksytty yksimielisesti joten siitä on äänestettävä.
Puheenjohtaja ehdotti, että kunnanvaltuusto äänestää valtuutettu Erkki Majasen muutosehdotuksesta siten, että ne, jotka ovat pohjaehdotuksen hyväksymisen kannalla äänestävät JAA ja ne jotka ovat muutosehdotuksen kannalla äänestävät EI. Jos JAA saa enemmän ääniä, kunnanvaltuusto on hyväksynyt pohjaehdotuksen, jos EI saa enemmän ääniä kunnanvaltuusto on hyväksynyt Erkki Majasen muutosehdotuksen.
Äänestyksessä annettiin 31 JAA ääntä, 17 EI ääntä ja 3 tyhjää ääntä.
Kunnanvaltuusto päätti hyväksyä Kirkkonummen keskeisen taajamavyöhykkeen liikennejärjestelmäsuunnitelman seuraavilla muutoksilla:
1 poistetaan sivu 36, toiseksi viimeinen kappaleen ensimmäinen lause "Ensisijaisena pyöräileverkon kehittämistoimenpiteenä tulisi nostaa nykyisten pääreittien tasoa."
2 suunnitelma päivitetään yhdyskuntatekniikan lautakunnan yksimielisen päätöksen mukaisesti siten, että Kantvikin uuden katuyhteyden kantatie 51:lle tärkeysjärjestystä (nyt 12) tulee muuttaa korkeammaksi eli sitä pitää aikaistaa.
Kaurilan poistoehdotus EI pohjaehdotus JAA
Jaa 19 kpl 37%
Bodil Lindholm, Miika Engström, Kim Männikko, Linda Basilier, Maarit Orko, Krista Petäjäjärvi, Anna Aintila, Outi Saloranta-Eriksson, Reetta Hyvärinen, Emmi Wehka-Aho, Noora Piili, Elina Utriainen, Saara Huhmarniemi, Markus Myllyniemi, Sanni Jäppinen, Anders Adlercreutz, Minna Hakapää, Pekka Oksanen, Jukka Tammi
Ei 32 kpl 63%
Hans Hedberg, Ulf Kjerin, Pekka Rehn, Timo Haapaniemi, Piia Aallonharja, Tony Björk, Hanna Haikonen, Raija Vahasalo, Pekka Sinisalo, Riikka Purra, Katarina Penkert, Matti Kaurila, Ulla Seppälä, Susan Honka, Anni-Mari Syväniemi, Erkki Majanen, Antti Salonen, Anneli Granström, Kati Kettunen, Mikko Kara, Pirkko Lehtinen, Marjut Frantsi-Lankia, Veikko Vanhamäki, Anna Kylmänen, Rita Holopainen, Petri Ronkainen, Carl-Johan Kajanti, Patrik Lundell, Tero Suominen, Johanna Fleming, Kari Hujanen, Pekka Jäppinen
Majasen muutosehdotus EI Pohja JAA
Hans Hedberg, Bodil Lindholm, Emmi Wehka-Aho, Anna Aintila, Pekka Jäppinen, Kim Männikko, Pirkko Lehtinen, Rita Holopainen, Linda Basilier, Outi Saloranta-Eriksson, Markus Myllyniemi, Saara Huhmarniemi, Anders Adlercreutz, Antti Salonen, Tero Suominen, Maarit Orko, Pekka Oksanen, Patrik Lundell, Sanni Jäppinen, Ulf Kjerin, Tony Björk, Anna Kylmänen, Johanna Fleming, Marjut Frantsi-Lankia, Jukka Tammi, Carl-Johan Kajanti, Petri Ronkainen, Minna Hakapää, Reetta Hyvärinen, Miika Engström, Kari Hujanen
Anni-Mari Syväniemi, Timo Haapaniemi, Pekka Rehn, Katarina Penkert, Susan Honka, Raija Vahasalo, Piia Aallonharja, Matti Kaurila, Riikka Purra, Noora Piili, Erkki Majanen, Elina Utriainen, Kati Kettunen, Ulla Seppälä, Veikko Vanhamäki, Hanna Haikonen, Pekka Sinisalo
Tyhjä 3 kpl 6%
Mikko Kara, Anneli Granström, Krista Petäjäjärvi
Kirkkonummen_LJS_raportti_sito_20170621, valtuuston päätös 19.6.2017.pdf.pdf (pdf, 7124 kt)